Срокове, условия и начин на плащане при изпълнение на поръчката:

* Плащането в размер на цялата стойност на договора с вкл. ДДС ще се извърши авансово в срок до 10 работни дни след подписване на договора и представяне на гаранция, обезпечаваща цялата стойност по договора с включен ДДС и представена от Изпълнителя фактура.

Гаранция, обезпечаваща авансовото плащане

* В срок до три работни дни след подписване на договора се представя гаранция, обезпечаваща авансовото плащане с включен ДДС.
* Гаранцията се представя под формата на:
  + - *парична сума*, платима по банковата сметка на КФН –

BG33 BNBG 9661 3300 1415 01, BIC код – BNBGBGSD, БНБ;

* + - *безусловна и неотменяема банкова гаранция*, в оригинал, издадена в полза на Възложителя, или
    - *застраховка, която обезпечава плащането чрез покритие на отговорността на изпълнителя*.
* Гаранцията се освобождава до 3 дни след подписване на приемателно-предавателен протокол за приемане на дейностите по т. 1- 6 от Техническата спецификация за Абонаментна техническа поддръжка и надграждане на нови функционалности на програмен продукт „Система за управление на човешките ресурси HeRMeS“.

Гаранция, обезпечаваща изпълнението на договора:

1. Гаранция за изпълнение:
   1. Преди подписване на договора, участникът избран за изпълнител представя гаранция за изпълнение на договора в размер на 3 % *(три процента)* от стойността на договора без ДДС, като 90 % *(деветдесет процента)* от гаранцията се освобождава до 5 работни дни след подписване на приемателно-предавателен протокол за приемане на дейностите по т. 1- 6 от Техническата спецификация за Абонаментна техническа поддръжка и надграждане на нови функционалности на програмен продукт „Система за управление на човешките ресурси HeRMeS“, а останалата част до 30 дни след приключване на договора.
   2. Гаранцията се представя от Изпълнителя преди сключване на договора под формата на:
      1. *парична сума*, платима в касата на Комисията за финансов надзор или по банкова сметка на КФН – BG33 BNBG 9661 3300 1415 01, BIC код – BNBGBGSD, БНБ;
      2. *безусловна и неотменяема банкова гаранция*, в оригинал, издадена в полза на Възложителя, или
      3. *застраховка, която обезпечава изпълнението чрез покритие на отговорността на изпълнителя*.
   3. Когато гаранцията се предоставя под формата на банкова гаранция или застраховка, същата следва да бъде със срок на валидност за целия срок на действие на договора плюс минимум 30 *(тридесет)* дни.